Diari Oficial de la Generalitat Valenciana


Sumari del DOGV 4596, del 26-09-2003 (2003/10153)

Informació pública amb el text resumit de dos resolucions de la secretària general de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana, de les següents entitats: Fundació Fandos Burriana, Fundació de la Comunitat Valenciana, i Fundació per a la Formació Segle XXI de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4596

Data del DOGV
:   26-09-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10697


Data del document
:   15-09-2003

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * registre de documents

Informació pública amb el text resumit de dos resolucions de la secretària general de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana, de les següents entitats: Fundació Fandos Burriana, Fundació de la Comunitat Valenciana, i Fundació per a la Formació Segle XXI de la Comunitat Valenciana. [2003/X10165]
  
En compliment del que disposa l'article 29.h) de la Llei 8/98, de 9 de desembre, de la Generalitat Valenciana, de Fundacions de la Comunitat Valenciana, en què s'establix com a funció específica del Protectorat donar publicitat a l'existència i activitats de les fundacions, s'indica el següent:
  
Primer. Per Resolució de data 12 de juny de 2003, de la secretària general de la Conselleria de Justícia i Administracions Públiques, es va acordar inscriure, en el Registre de Fundacions de la Comunitat Valenciana, la Fundació Fandos Burriana, Fundació de la Comunitat Valenciana, i es va classificar de caràcter cultural. El seu domicili radicarà a Borriana, c/ del Barranquet, 48.
  
Segons els seus Estatuts la Fundació perseguix els següents fins:
  
La Fundació portarà a terme i promocionarà tot tipus d'activitats culturals d'interés general, en particular aquelles tendents a la creació, protecció, restauració, enriquiment, promoció i difusió del patrimoni artístic, amb especial atenció del pictòric, de la ciutat de Borriana.
  
Per al compliment de l'objecte anteriorment referit, la Fundació desenvoluparà les següents activitats:
  
1. Organitzar activitats de formació i investigació, congressos o trobades de caràcter divulgatiu, exposicions, certàmens, editar publicacions i elaborar estudis relacionats amb l'objecte de la fundació.
  
2. Adquirir o administrar drets sobre fons bibliogràfics, obres d'art i quants béns mobles i immobles d'interés cultural s'estime convenient, així com promoure la seua adquisició o donació per tercers, públics o privats.
  
3. Promoure i finançar actuacions conduents al compliment de l'objecte de la Fundació, i estimular la cooperació entre els sectors públic i privat.
  
4. Establir i mantindre relacions amb qualssevol entitats públiques o privades, així com difondre i promoure, nacionalment i internacionalment, el patrimoni artístic de la ciutat de Borriana.
  
5. Donar suport al desenvolupament de la cultura local, per mitjà de la realització de programes de col·laboració, beques i actes públics, i facilitar ajudes a altres iniciatives i associacions culturals.
  
6. Establir o efectuar activitats mercantils per a l'obtenció d'ingressos destinats a finançar la realització dels fins fundacionals i incrementar la dotació fundacional.
  
7. Atendre i promoure obres beneficoassistencials.
  
8. Formar part del patronat d'altres fundacions les finalitats de les quals estiguen compreses entre els objectius de la Fundació.
  
Seran potencials beneficiaris de la Fundació tots els que, directament o indirectament, estiguen relacionats amb la ciutat de Borriana.
  
La Fundació atorgarà, amb criteris d'imparcialitat, no discriminació i objectivitat sempre en forma no lucrativa, els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'estos, d'acord amb les bases, normes o regles que aprove a l'efecte.
  
Segon. Per Resolució de data 19 de juny de 2003, de la secretària general de la Conselleria de Justícia i Administracions Públiques, es va inscriure, al Registre de Fundacions de la Comunitat Valenciana, la Fundació per a la Formació Segle XXI de la Comunitat Valenciana, i es va classificar de caràcter educatiu i cultural. El seu domicili radicarà a València, carrer d'Espinosa, 5.
  
La Fundació té per objecte i fins els educatius i culturals, que cooperen a un millor desenvolupament de l'individu i revertisquen de forma positiva en la comunitat en què viu i es desenvolupa.
  
Així podrà:
  
Promoure activitats docents, culturals, científiques, i de voluntariat social en el seu sentit més ampli, bé directament o a través d'altres persones.
  
Fomentar la formació de qui ho necessite, i facilitar ajudes materials i beques a l'estudi, treball o investigació.
  
Proporcionar col·laboració, directament, o a través d'altres institucions, als sectors de població més necessitats.
  
Correspon al Patronat de la Fundació determinar el mode en què s'hauran de complir els fins enumerats en este article. Les prestacions de la Fundació s'atorgaran de forma no lucrativa.
  
Seran potencials beneficiaris de la Fundació aquelles persones que es troben interessades en les actuacions que constituïxen l'objecte de la Fundació, i més concretament els sectors de població més necessitats, xiquets, jóvens, ancians, minusvàlids, immigrants i marginats. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'estos, d'acord amb les bases, normes o regles que establisca a l'efecte.
  
Ningú no podrà al·legar davant la Fundació dret preferent a gaudir dels seus beneficis, ni imposar la seua atribució a persona o entitat determinada.